Фьодор Тютчев
Вечер, дъжд и здрач неясен…

Превод от руски: Петър Велчев, 2008

chitanka.info

Вечер, дъжд и здрач неясен…

В миг — на чучулига глас!

Ти ли, утрен гост прекрасен,

пееш в късен, мъртъв час?

Остър, дързък, звучно-страстен

в този късен, мъртъв час,

туй е смях на луд — ужасен?

И мълча, треперя аз…

1835

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.